दिल्ली-NCR में तापमान में गिरावट, MP-CG में 4 दिनों में बारिश की संभावना
Delhi Weather Update; AQI Pollution level Improvement  दिल्ली-NCR में तड़के मंगलवार को हुई बारिश से पारा गिर गया है। अधिकतम तापमान 32 डिग्री सेल्सियस व न्यूनतम तापमान 15.3 डिग्री सेल्सियस दर्ज किया गया, जो सामान्य से 3 डिग्री कम है।
दिल्ली-NCR में तड़के मंगलवार को हुई बारिश से पारा गिर गया है। अधिकतम तापमान 32 डिग्री सेल्सियस व न्यूनतम तापमान 15.3 डिग्री सेल्सियस दर्ज किया गया, जो सामान्य से 3 डिग्री कम है। वहीं, गुजरात, मध्यप्रदेश और छत्तीसगढ़ में अगले 3 से 4 दिनों में बारिश का अनुमान जताया जा रहा है।
राजस्थान में मौसम विभाग ने अगले पांच दिनों में लू का अलर्ट जारी किया गया है। संभावना जताई जा रही है कि इस माह के तीसरे सप्ताह में वेस्टर्न राजस्थान के कई हिस्सों में हीटवेव (गर्म हवाएं) का स्पेल शुरू हो सकता है।
दिल्ली में बुधवार से तापमान बढ़ने के आसार
मौसम विज्ञान केंद्र के मुताबिक दिल्ली में बुधवार से तापमान में बढ़त दर्ज होने के आसार हैं। दिन में धूप खिलाने से 10 अप्रैल तक दिल्ली का अधिकतम तापमान 34 डिग्री तक पहुंच सकता है। वहीं 12-16 किमी प्रति घंटे की गति से उत्तर-पश्चिम दिशाओं से प्रमुख सतही हवा चल सकती है। हालांकि आसमान साफ रहेगा। धूप खिलने की उम्मीद है।
मंगलवार को हुई बारिश से प्रदूषण स्तर में गिरावट दर्ज हुई है। बारिश के कारण राजधानी का प्रदूषण स्तर में करीब 70 सूचकांक की गिरावट दर्ज हुई। सोमवार को दिल्ली में AQI 179 दर्ज किया गया था, जो मंगलवार को घट कर 109 पर पहुंच गया।
राजस्थान में गर्मी के सीजन की शुरुआत, 5 जिलों में चलेगी लू
प्रदेश में मार्च में बारिश-ओलावृष्टि से कंट्रोल रही गर्मी अब अप्रैल के इस सप्ताह से बढ़ने लगेगी। अगले सप्ताह (14-15 अप्रैल तक) के आखिरी तक राज्य के कई शहरों में दिन का तापमान 40 डिग्री सेल्सियस के पार जा सकता है। तेज धूप का सामना करना पड़ेगा। संभावना जताई जा रही है कि इस माह के तीसरे सप्ताह में वेस्टर्न राजस्थान के कई हिस्सों में हीटवेव (गर्म हवाएं) का स्पेल शुरू हो सकता है। वहीं, आज भी 5 जिलों में बारिश और तेज हवा चल सकती है।​​​​​​
वर्तमान में चित्तौड़गढ़, बाड़मेर, जालोर, डूंगरपुर, कोटा, फलौदी, भीलवाड़ा में दिन का अधिकतम तापमान 35 डिग्री सेल्सियस के आसपास है, जो अगले एक सप्ताह में बढ़कर 40 डिग्री सेल्सियस तक पहुंचने की संभावना है। पूरी खबर पढ़िए...
अगले 3 दिनों में मध्यप्रदेश छत्तीसगढ़ में हो सकती है बारिश
मध्य प्रदेश और छत्तीसगढ़ में मौसम विभाग ने इस संबंध में अलर्ट जारी किया है। मौसम बिगड़ने का अनुमान है कि आज से मौसम बिगड़ेगा, जो अलगे 3-4 दिन तक जारी रहेगा। इससे तापमान में भी गिरावट आएगी। ऐसा अरब सागर से लगातार नमी आने से हो रहा है।
बेमौसम बारिश और ओलावृष्टि में किसानों को नुकसान हो रहा है। प्रदेश भर में रबी की फसलों पर ओला बारिश का नेगेटिव असर हुआ है।
गुजरात में तीन दिन में बारिश की संभावना
मौसम विभाग ने गुजरात में तीन दिन बारिश की संभावना जताई है। 5, 6 और 7 अप्रैल को दक्षिण और उत्तर गुजरात में बारिश की भविष्यवाणी की गई है। राजस्थान में पश्चिमी विक्षोभ और सिस्टम की सक्रियता के कारण तीन दिनों तक राज्य में बारिश का मौसम रहेगा। उसके बाद पारा फिर से 37 डिग्री के पार जाने की संभावना है।
मौसम विभाग के निदेशक डॉ. मनोरमा मोहंती के मुताबिक कच्छ, मोरबी, सुरेंद्रनगर, द्वारका, राजकोट, जामनगर, बनासकांठा, साबरकांठा, अरावली, महिसागर, भरूच, नर्मदा, तापी सहित अन्य इलाकों में आंधी के साथ हल्की से मध्यम बारिश की संभावना है। वहीं, आज अहमदाबाद में भी हल्की बारिश हो सकती है।
उत्तर बिहार में भी मौसम लेगा करवट
उत्तर बिहार के कई जिलों में मौसम एक बार फिर करवट ले सकता है। अनुमानों के मुताबिक बादल छाए रहने की उम्मीद है। मौसम विभाग ने बताया कि धूप के बावजूद अधिकतम तापमान सामान्य से कम रहेगा। गुरुवार से बिहार के ज्यादातर हिस्सों में जिस तरह गर्मी बढ़ रही है। मंगलवार को अधिकतम तापमान सामान्य से 2 डिग्री कम 33 डिग्री सेल्सियस रिकॉर्ड किया गया जबकि न्यूनतम तापमान भी सामान्य से 1.4 डिग्री कम 16.4 डिग्री सेल्सियस रिकॉर्ड किया गया है।
सबसे गर्म बिहार का शेखपुरा का इलाका रहा। यहां मंगलवार को 39 डिग्री सेल्सियस तापमान दर्ज किया गया। पटना में भी पारा इसके आसपास 38.2 रहा। गर्मी बढ़ने का दौर अन्य जिलों में भी जारी है। सुपौल और भागलपुर में भी तापमान 35 डिग्री से ज्यादा है। यानी इनकी तुलना में उत्तर बिहार में अभी तापमान कम है। पटना की तुलना में समस्तीपुर व आसपास के जिलों के तापमान में करीब 5 डिग्री तक का फर्क है।
कुल्लू में बर्फबारी, मैदानों में बारिश और शिमला में धूप
हिमाचल के कुल्लू जिले की ऊंची चोटियों पर जहां बर्फबारी हुई। वहीं निचले क्षेत्रों में जमकर बारिश हुई। वहीं, राजधानी शिमला में धूप खिलने के साथ हल्के बादल भी छाए रहे।
खराब मौसम और बर्फबारी ने मंगलवार को मनाली से अटल टनल रोहतांग देखने की चाह में निकले सैलानियों के कदम रोके। पर्यटक ताजा बर्फबारी के कारण अटल टनल रोहतांग का दीदार नहीं कर पाए।
